Title: ระเบียบสำนักงานปลัดกระทรวงเกษตรและสหกรณ์ ว่าด้วยข้อมูลข่าวสารของราชการ พ.ศ. 2543

ระเบียบสำนักงานปลัดกระทรวงเกษตรและสหกรณ์

ระเบียบสำนักงานปลัดกระทรวงเกษตรและสหกรณ์
ว่าด้วยข้อมูลข่าวสารของราชการ
พ.ศ.
๒๕๔๓
------------

                        เพื่อให้การบริหาร
การจัดระบบ การขอ การอนุญาต และการบริการข้อมูล
ข่าวสารของราชการที่อยู่ในความครอบครอง
หรือควบคุมดูแลของสำนักงานปลัดกระทรวง
เกษตรและสหกรณ์เป็นไปด้วยความเรียบร้อย
รวดเร็วและมีประสิทธิภาพถูกต้องตาม
กฎหมายและระเบียบของราชการ
สำนักงานปลัดกระทรวงเกษตรและสหกรณ์จึงออกระเบียบไว้
ดังต่อไปนี้
                        ข้อ
๑  ระเบียบนี้เรียกว่า
"ระเบียบสำนักงานปลัดกระทรวงเกษตรและสหกรณ์
ว่าด้วยข้อมูลข่าวสารของราชการ พ.ศ. ๒๕๔๓"
                        ข้อ
๒ 
ระเบียบนี้ให้ใช้บังคับตั้งแต่บัดนี้เป็นต้นไป
                        ข้อ
๓  บรรดาระเบียบ ข้อบังคับ
และคำสั่งอื่นใดของสำนักงานปลัดกระทรวง
เกษตรและสหกรณ์ในส่วนที่กำหนดไว้แล้วในระเบียบนี้
หรือซึ่งขัดหรือแย้งกับระเบียบนี้ ให้ใช้
ระเบียบนี้แทน
                        ข้อ
๔  ระเบียบนี้ให้ใช้บังคับแก่ข้าราชการ
ลูกจ้าง และผู้ซึ่งมาช่วยปฏิบัติงาน
ของสำนักงานปลัดกระทรวงเกษตรและสหกรณ์
                        ข้อ
๕  ในระเบียบนี้
                        "ข้อมูลข่าวสารของทางราชการ"
หมายความว่า สิ่งที่สื่อความหมายให้รู้เรื่องราว
ข้อเท็จจริง ข้อมูล หรือสิ่งใด ๆ
ตามกฎหมายว่าด้วยข้อมูลข่าวสารของราชการ ที่อยู่ในความ
ครอบครองหรือควบคุมดูแลของสำนักงานปลัดกระทรวงเกษตรและสหกรณ์
                        "ส่วนราชการ"
หมายความว่า กระทรวง ทบวง กรม และให้หมายความรวมถึง
รัฐวิสาหกิจ หน่วยงานหรือองค์กรของรัฐ
                        "หน่วยงาน"
หมายความว่า หน่วยงานในสำนักงานปลัดกระทรวงเกษตรและ
สหกรณ์ ทั้งในราชการบริหารส่วนกลาง ราชการบริหารส่วนภูมิภาค
และหน่วยงานอื่นตามที่
กระทรวงเกษตรและสหกรณ์กำหนด
                        "คณะกรรมการ"
หมายความว่า คณะกรรมการดำเนินการตามพระราชบัญญัติ
ข้อมูลข่าวสารของราชการในสำนักงานปลัดกระทรวงเกษตรและสหกรณ์
                        "เจ้าหน้าที่ประสานงานภายใน"
หมายความว่า ผู้ปฏิบัติงานด้านเลขานุการให้แก่
ผู้ดำรงตำแหน่งตั้งแต่ผู้อำนวยการกองหรือเทียบเท่าขึ้นไป
และให้หมายความรวมถึงผู้ที่ได้รับ
มอบหมายจากผู้ดำรงตำแหน่งดังกล่าวด้วย
                        ข้อ
๖ 
ให้ปลัดกระทรวงเกษตรและสหกรณ์รักษาการตามระเบียบนี้ และให้
มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้
                        ในกรณีที่ไม่สามารถปฏิบัติตามระเบียบนี้ได้
ให้ปลัดกระทรวงเกษตรและสหกรณ์
มีอำนาจวินิจฉัยสั่งการตามที่เห็นสมควร

                                                                 หมวด ๑
                                                             คณะกรรมการ
                                                               ------------

                        ข้อ
๗  ให้มี
"คณะกรรมการดำเนินการตามพระราชบัญญัติข้อมูลข่าวสาร
ของราชการในสำนักงานปลัดกระทรวงเกษตรและสหกรณ์"
ประกอบด้วยรองปลัดกระทรวง
เกษตรและสหกรณ์
ซึ่งปลัดกระทรวงเกษตรและสหกรณ์มอบหมายเป็นประธานกรรมการ
ผู้ตรวจราชการกระทรวงซึ่งปลัดกระทรวงเกษตรและสหกรณ์มอบหมาย
เป็นรองประธาน
กรรมการ ที่ปรึกษากฎหมาย ผู้ช่วยปลัดกระทรวง ฝ่ายบริหาร
ผู้ช่วยปลัดกระทรวง 
ฝ่ายการต่างประเทศ ผู้อำนวยการสำนัก ผู้อำนวยการสถาบัน
และผู้อำนวยการกอง สำนักงาน
ปลัดกระทรวงเกษตรและสหกรณ์ เป็นกรรมการ
                        ให้ผู้อำนวยการกองกลางเป็นกรรมการและเลขานุการ
ผู้อำนวยการกอง
เกษตรสารนิเทศ ผู้แทนกองแผนงานและโครงการพิเศษ เป็นกรรมการและผู้ช่วยเลขานุการ
                        ข้อ
๘ 
ให้คณะกรรมการมีอำนาจและหน้าที่ดังต่อไปนี้
                        (๑)
กำหนดหลักเกณฑ์ หรือมาตรการเกี่ยวกับการบริหาร การจัดระบบ
การขอ การอนุญาต และการบริการข้อมูลข่าวสารของราชการ
                        (๒)
ให้คำแนะนำหรือเสนอความเห็นเกี่ยวกับข้อมูลข่าวสารของราชการที่ลง
พิมพ์ในราชกิจจานุเบกษา รวมทั้งการจัดพิมพ์และการเผยแพร่
                        (๓)
ให้คำแนะนำเสนอความเห็นเกี่ยวกับหลักเกณฑ์การพิจารณา ประเภท
ข้อมูลข่าวสารที่ไม่ต้องเปิดเผย
หรือข้อมูลข่าวสารของราชการที่เป็นความลับของราชการ
                        (๔)
ให้คำแนะนำหรือเสนอความเห็นเกี่ยวกับประเภทของข้อมูลข่าวสาร
ของราชการ
ที่ควรจัดเก็บไว้ที่สำนักงานปลัดกระทรวงเกษตรและสหกรณ์ หรือส่งไปยังหอ
จดหมายเหตุแห่งชาติ กรมศิลปากร
หรือหน่วยงานอื่นของรัฐที่กำหนดในพระราชกฤษฎีกา
ตามกฎหมายว่าด้วยข้อมูลข่าสารของราชการ
                        (๕)
ให้คำแนะนำหรือเสนอความเห็นเกี่ยวกับการจัดทำ และปรับปรุงข้อมูล
ข่าวสารของราชการ
ตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสาร
อื่นที่เป็นประโยชน์ต่อราชการ
                        (๖)
ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสาร
กับส่วนราชการและเอกชน
                        (๗)
ให้คำแนะนำหรือเสนอความเห็น ในกรณีที่มีปัญหาและอุปสรรคเกี่ยวกับ
การดำเนินการตามระเบียบนี้
                        (๘)
แต่งตั้งคณะกรรมการ อนุกรรมการหรือคณะทำงานเพื่อปฏิบัติการใน
เรื่องใด ๆ ตามที่คณะกรรมการมอบหมาย
                        (๙)
เชิญบุคคลใด ๆ มาสอบถามหรือให้ชี้แจง แสดงความเห็นเกี่ยวกับ
ข้อมูลข่าวสาร
                        (๑๐)
ดำเนินงานอื่นใดตามที่ปลัดกระทรวงเกษตรและสหกรณ์มอบหมาย
                        ข้อ
๙ 
การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่ง
ของกรรมการทั้งหมด จึงเป็นองค์ประชุม
                        ถ้าประธานกรรมการและรองประธานกรรมการไม่มาประชุมให้กรรมการที่มา
ประชุมเลือกกรรมการคนหนึ่งเป็นประธานในที่ประชุม
                        การวินิจฉัยชี้ขาดของที่ประชุมให้ถือเสียงข้างมาก
กรรมการคนหนึ่งให้มี
เสียงหนึ่งเสียงในการลงคะแนน
ถ้าคะแนนเสียงเท่ากันให้ประธานในที่ประชุมออกเสียง
เพิ่มขึ้นอีกหนึ่งเป็นเสียงชี้ชาด
                        ข้อ
๑๐  ให้นำความในข้อ ๙
มาใช้บังคับกับการประชุมของคณะกรรมการ
อนุกรรมการที่คณะกรรมการแต่งตั้งโดยอนุโลม
                        ข้อ
๑๑  มติของคณะกรรมการให้ถือเป็นยุติ
เว้นแต่มีความเห็นเป็นหลายฝ่าย
หรือมีเหตุอันสมควร
ก็ให้เสนอปลัดกระทรวงเกษตรและสหกรณ์วินิจฉัยต่อไป

                                                                 หมวด ๒

การจัดระบบข้อมูลข่าวสารของราชการ
                                                               ------------

                        ข้อ
๑๒  ให้หน่วยงานในสำนักงานปลัดกระทรวงเกษตรและสหกรณ์
จัดประเภท
ข้อมูลข่าวสารของราชการซึ่งอยู่ในความรับผิดชอบ
ที่ประชาชนสามารถเข้าตรวจดูได้ส่งให้กอง
เกษตรสารนิเทศเพื่อรวบรวมและจัดระบบข้อมูลข่าวสารของราชการนั้นไว้ให้ประชาชนเข้าตรวจดู
สำหรับหน่วยงานในราชการส่วนภูมิภาค
และหน่วยงานซึ่งมีที่ทำการตั้งอยู่นอกสำนักงาน
ปลัดกระทรวงเกษตรและสหกรณ์
ให้จัดประเภทข้อมูลข่าวสารของราชการดังกล่าวไว้ให้ประชาชน
เข้าตรวจดูได้ในที่ตั้งของหน่วยงานของตนเองอีกด้วย
                        การจัดระบบประเภทข้อมูลข่าวสารของสำนักงานปลัดกระทรวงเกษตรและ
สหกรณ์ที่เปิดเผยได้ และที่เปิดเผยไม่ได้
ให้เป็นไปตามกฎหมาย ระเบียบ และหลักเกณฑ์ที่
คณะกรรมการกำหนด ในกรณีที่มีเหตุอันควรสงสัยว่า
ข้อมูลข่าวสารของราชการใดจะเปิดเผยได้
หรือไม่ ให้นำเสนอคณะกรรมการวินิจฉัยตามอำนาจหน้าที่ต่อไป
                        ข้อ
๑๓  ในการดำเนินงานตามข้อ ๑๒
ให้หน่วยงานในสำนักงานปลัดกระทรวง
เกษตรและสหกรณ์ จัดให้มีเจ้าหน้าที่เพื่อควบคุมดูแล ตรวจสอบ
ติดตามและประสานงาน
ในการดำเนินงานดังกล่าวให้เป็นไปด้วยความเรียบร้อย

                                                                 หมวด ๓

การขอข้อมูลข่าวสารของราชการและการอนุญาต
                                                               ------------

                        ข้อ
๑๔  ให้ส่วนราชการ ข้าราชการ พนักงาน
ลูกจ้างของส่วนราชการ เจ้าหน้าที่
ประสานงานภายใน หรือบุคคลที่ประสงค์จะเข้าตรวจดู
ศึกษาค้นคว้าขอสำเนาข้อมูลข่าวสาร
ของราชการทำหนังสือแสดงความประสงค์ต่อผู้มีอำนาจอนุญาต
                        สำหรับกรณีจำเป็นหรือเร่งด่วน
เจ้าหน้าที่ประสานงานภายในอาจขอด้วย
วาจาหรือทางโทรสารก็ได้ โดยให้แจ้งชื่อ
ตำแหน่งและที่อยู่ของผู้ขอด้วย 
ทั้งนี้ ให้ขึ้นอยู่กับ
ดุลพินิจของผู้อนุญาต
                        การขอข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้
หรือตามหลักเกณฑ์ที่คณะกรรมการกำหนด
                        ข้อ
๑๕  ให้มีคณะกรรมการวินิจฉัยการเปิดเผยข้อมูลข่าวสารของราชการ
ซึ่งคณะกรรมการแต่งตั้ง
มีอำนาจหน้าที่พิจารณาวินิจฉัยอุทธรณ์คำสั่งมิให้เปิดเผยข้อมูล
ข่าวสาร หรือคำสั่งไม่รับฟังคำคัดค้าน
และคำสั่งไม่แก้ไขเปลี่ยนแปลงหรือลบข้อมูลข่าวสาร
ส่วนบุคคลประกอบด้วยบุคคลที่คณะกรรมการมอบหมายเป็นประธาน
ผู้แทนหน่วยงาน
เจ้าของเรื่อง เป็นกรรมการ
และให้ผู้แทนกองกลางเป็นกรรมการและเลขานุการ
                        ให้บุคคลที่ประสงค์จะอุทธรณ์คำสั่งมิให้เปิดเผยข้อมูลข่าวสารหรือคำสั่ง
ไม่รับคำคัดค้าน
และคำสั่งไม่แก้ไขเปลี่ยนแปลงหรือลบชื่อข้อมูลข่าวสารส่วนบุคคล ยื่น
อุทธรณ์ต่อประธานคณะกรรมการเพื่อส่งคำอุทธรณ์ให้คณะกรรมการวินิจฉัยการเปิดเผย
ข้อมูลข่าวสารของสำนักงานปลัดกระทรวงเกษตรและสหกรณ์พิจารณา
และให้ถือว่า
คำวินิจฉัยนั้นเป็นที่สุด
                        ข้อ
๑๖ 
การขอข้อมูลข่าวสารของราชการตามหมายเรียกพยานเอกสารของ
ศาล ให้นำเสนอปลัดกระทรวงเกษตรและสหกรณ์หรือผู้ที่ได้รับมอบหมายพิจารณาอนุญาต
และให้ข้าราชการผู้รับผิดชอบตั้งแต่ระดับ ๕ ขึ้นไป
เป็นผู้รับรองสำเนาข้อมูลข่าวสารของ
ราชการ
                        ข้อ
๑๗  ข้อมูลข่าวสารของราชการใด
หากมีกฎหมาย ระเบียบอื่น หรือ
มติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษ
การขอข้อมูลข่าวสาร
ของราชการและการอนุญาตจะต้องปฏิบัติตามกฎหมาย ระเบียบ
หรือมติคณะรัฐมนตรี
ดังกล่าวด้วย

                                                                 หมวด ๔

การบริการข้อมูลข่าวสารของราชการ
                                                               ------------

                        ข้อ
๑๘  ให้กองเกษตรสารนิเทศ
หน่วยงานในราชการส่วนภูมิภาค และ
หน่วยงานซึ่งมีที่ทำการตั้งอยู่นอกสำนักงานปลัดกระทรวงเกษตรและสหกรณ์
ดำเนินการให้บริการ
ข้อมูลข่าวสารของราชการที่มีไว้ให้ประชาชนเข้าตรวจดู ศึกษา
ค้นคว้า ตลอดจนเผยแพร่ ขาย 
จำหน่ายจ่ายแจก
รวมทั้งจัดทำสำเนาข้อมูลข่าวสารของราชการด้วย
                        การบริการข้อมูลข่าวสารของราชการนอกจากที่กล่าวในวรรคหนึ่งให้เป็น
ไปตามคำแนะนำหรือความเห็นของคณะกรรมการ
                        ข้อ
๑๙ 
ข้อมูลข่าวสารของราชการที่อยู่ระหว่างดำเนินการ ให้ถือปฏิบัติ
ตามข้อ ๑๘ โดยอนุโลม
เว้นแต่เป็นเรื่องลับตามระเบียบว่าด้วยการรักษาความปลอดภัย
แห่งชาติ พ.ศ. ๒๕๑๗ หรือระเบียบที่คณะรัฐมนตรีกำหนดว่าด้วยการรักษาความลับของ
ราชการ
หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการ หรือ
ที่ผู้มีอำนาจอนุญาตตามข้อ ๑๔
เห็นว่าเป็นเรื่องที่ไม่ต้องเปิดเผย
                        ข้อ
๒๐ 
ข้อมูลข่าวสารที่มีไว้เพื่อเผยแพร่ ขายหรือจำหน่าย ให้คิดค่าใช้จ่าย
ต่าง ๆ ตามหลักเกณฑ์ที่คณะกรรมการกำหนด
                        ข้อ
๒๑ 
การเรียกค่าธรรมเนียมการเข้าตรวจดู ขอสำเนา หรือขอสำเนาที่มี
คำรับรองถูกต้องของข้อมูลข่าวสารให้เป็นไปตามหลักเกณฑ์ที่คณะกรรมการข้อมูลข่าวสาร
ของราชการกำหนด
                        การรับรองสำเนาข้อมูลข่าวสารของราชการตามวรรคหนึ่ง
ให้ข้าราชการที่
รับผิดชอบข้อมูลข่าวสารของราชการตั้งแต่ระดับ ๓
หรือเทียบเท่าขึ้นไปเป็นผู้รับรอง โดย
ลงลายมือชื่อพร้อมทั้งชื่อตัว ชื่อสกุล และตำแหน่ง
ตลอดจนวัน เดือน ปี ให้ชัดเจน 
ทั้งนี้
ให้รับรองตามจำนวนที่ผู้ยื่นคำขอขอให้รับรอง
                        ข้อ
๒๒  รายได้จากการขายหรือจำหน่ายข้อมูลข่าวสารของราชการตาม
ข้อ ๒๐ และค่าธรรมเนียมตามข้อ ๒๑
ให้ปฏิบัติตามระเบียบของราชการ
                        ข้อ
๒๓ 
การบริการส่งข้อมูลข่าวสารของราชการที่เปิดเผยทางโทรสาร
ให้ดำเนินการได้เฉพาะกรณีเร่งด่วน
โดยให้คำนึงถึงความสิ้นเปลือง เช่น จำนวนข้อมูลข่าวสาร
ระยะเวลาและค่าใช้จ่ายในการส่ง  ทั้งนี้ ให้ผู้อำนวยการสำนัก ผู้อำนวยการสถาบัน หรือ
ผู้อำนวยการกองขึ้นไป
หรือผู้ที่ได้รับมอบหมายเป็นผู้พิจารณาอนุญาต
                        ข้อ
๒๔ 
การบริการข้อมูลข่าวสารของราชการให้ดำเนินการให้แล้วเสร็จ
โดยเร็ว 
ทั้งนี้ ให้ถือปฏิบัติตามระเบียบสำนักนายกรัฐมนตรีว่าด้วยการปฏิบัติราชการเพื่อ
ประชาชนของหน่วยงานของรัฐ พ.ศ. ๒๕๓๒ และที่แก้ไขเพิ่มเติม

                                                                 หมวด ๕

สถานที่บริการข้อมูลข่าวสารของราชการ
                                                               ------------

                        ข้อ
๒๕ 
ให้หน่วยงานในสำนักงานปลัดกระทรวงเกษตรและสหกรณ์ควบคุม
ดูแลข้อมูลข่าวสารของราชการที่อยู่ในความครอบครองหรือควบคุมดูแลให้เป็นไปตามกฎหมาย
ระเบียบและหลักเกณฑ์ที่คณะกรรมการกำหนด  ทั้งนี้ ให้หน่วยงานดังต่อไปนี้
มีหน้าที่นอกจาก
ที่กล่าวมาแล้ว ดังนี้
                        (๑)
ให้กองเกษตรสารนิเทศ เป็นศูนย์ข้อมูลข่าวสารของราชการและจัด
ส่วนหนึ่งของห้องสมุดเป็นสถานที่บริการข้อมูลข่าวสารของราชการให้แก่หน่วยงานและ
ประชาชนมาติดต่อขอรับศึกษา ค้นคว้า ข้อมูลข่าวสารของราชการ
หรือให้คำแนะนำในการ
ติดต่อกับหน่วยงานของรัฐ ตั้งอยู่เลขที่ ๓ ถนนราชดำเนินนอก
แขวงบ้านพานถม เขตพระนคร
กรุงเทพมหานคร ๑๐๒๐๐ โทรศัพท์ ๖๒๙-๙๐๔๐ หรือ ๒๘๑-๕๙๕๕ ต่อ
๑๖๒
                        (๒)
ให้กองกลาง เป็นผู้ประสานงานกับสำนัก สถาบัน สำนักงาน กอง หรือ
หน่วยงานในสำนักงานปลัดกระทรวงเกษตรและสหกรณ์
เพื่ออำนวยความสะดวกให้แก่หน่วยงาน
ของรัฐหรือประชาชนผู้มาขอหรือคัดลอกข้อมูลข่าวสารของราชการที่อยู่ในอำนาจหน้าที่
และ
ความรับผิดชอบของสำนักงานปลัดกระทรวงเกษตรและสหกรณ์
หรือให้คำแนะนำในการติดต่อ
กับหน่วยงานของรัฐ
                        (๓)
ให้หน่วยงานในราชการส่วนภูมิภาค และหน่วยงานซึ่งมีที่ทำการตั้งอยู่
นอกสำนักงานปลัดกระทรวงเกษตรและสหกรณ์
จัดสถานที่บริการข้อมูลข่าวสารของราชการ
ให้แก่หน่วยงานและประชาชนที่มาติดต่อเพื่อขอรับข้อมูลข่าวสารของราชการที่อยู่ในความ
รับผิดชอบ หรือให้คำแนะนำในการติดต่อกับหน่วยงานของรัฐ

                                                            ประกาศ
ณ วันที่ ๒๗ มีนาคม พ.ศ. ๒๕๔๓

ปิติพงศ์ พึ่งพุญ ณ อยุธยา

ปลัดกระทรวงเกษตรและสหกรณ์

[รก.๒๕๔๓/พ๕๓ง/๒๔/๙ มิถุนายน ๒๕๔๓]